28/12/2020 | Administración LocalMunicipal
Camariñas
Aprobación definitiva da modificación da Ordenanza fiscal reguladora da taxa por servizos de redes de sumidoiros e da Ordenanza fiscal do imposto sobre bens inmobles

ANUNCIO Aprobación definitiva da modificación da Ordenanza fiscal reguladora da taxa por servizos de redes de sumidoiros e da Ordenanza fiscal do imposto sobre bens inmobles. O Pleno do Concello, na sesión extraordinaria celebrada o 5 de novembro de 2020, aprobou provisionalmente as ordenanzas fiscais reguladora da taxa por servizos de redes de sumidoiros e a ordenanza fiscal do imposto sobre bens inmobles. Durante o período de exposición ao público non se formularon reclamacións, elevándose a definitivos os acordos provisionais adoptados relativos as modificacións da ordenanza fiscal reguladora da taxa por servizos de redes de sumidoiros e da ordenanza fiscal do imposto sobre bens inmobles, de conformidade co establecido no artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincial e permanecerá vixente ata a súa modificación ou derrogación expresa. De conformidade co artigo 19 do Real Decreto Lexislativo 2/2004, do 5 de marzo, contra ditos acordos poderase interpoñer recurso contencioso-administrativo, no prazo de dous meses, contados dende o día seguinte ao da publicación destes acordos no Boletín Oficial da Provincia, sen prexuízo de calquera outro recurso que os interesados estimen procedente. O texto íntegro das Ordenanzas Fiscais modificadas son os seguintes que se transcriben a continuación: “ORDENANZA FISCAL Nº 6, REGULADORA DA TAXA POR SERVICIOS DE SUMIDOIROS Artigo 1.- Fundamento e natureza.- En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, Reguladora das Bases de Réxime Local, e de conformidade co disposto nos artigos 15 a 19 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece a “Taxa por servicios de Redes de sumidoiros”, que se rexerá pola presente Ordenanza fiscal, as normas da cal atenden ó prevenido no artigo 57 do citado RD Lexislativo 2/2004. Artigo 2.- Feito impoñíbel.- 1. Constitúe o feito impoñíbel da Taxa: a) A actividade municipal, técnica e administrativa, tendente a verificar se se dan as condicións necesarias para autoriza-la acometida á rede de sumidoiros municipal. b) A prestación dos servicios de evacuación de excretas, augas pluviais, negras e residuais, a través da rede de sumidoiros municipal, e o seu tratamento para depuralas.2. Non estarán suxeitas á Taxa as fincas derruídas, declaradas ruinosas ou que teñan a condición de solar ou terreo. Artigo 3.- Suxeitos pasivos.- 1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei Xeral Tributaria que sexan: a) Cando se trate da concesión de licencia de acometida á rede, o propietario, usufructuario ou titular do dominio útil da finca. b) No caso de prestación de servicios do número 1. b) do artigo anterior, os ocupantes ou usuarios das fincas do termo municipal beneficiarias de ditos servicios, calquera que sexa o seu título: propietarios, usufructuarios, habitacionistas ou arrendatario, incluso en precario.2. En todo caso, terá a consideración de suxeito pasivo substituto do ocupante ou usuario das vivendas ou locais o propietario destes inmobles, quen poderá repercutir, no seu caso, as cotas satisfeitas sobre os respectivos beneficiarios do servicio. Artigo 4.- Responsables.- 1. Responderán solidariamente das obrigas tributarias do suxeito pasivo as persoas físicas e xurídicas a que se refiren o artigo 42 da Lei Xeral Tributaria.2. Serán responsables subsidiarios da débeda tributaria as persoas ou entidades ás que se refire o artigo 43 da Lei Xeral Tributaria. Artigo 5.- Cota Tributaria.- 1. A cota tributaria correspondente á concesión da licencia ou autorización de acometida á rede de sumidoiros esixirase por unha soa vez e consistirá na cantidade fixa de 69,16 euros por cada edificio composto por unha vivenda ou local. Dita tarifa se incrementará en 16,96 euros máis por cada unha das restantes vivendas ou locais cando o edificio conste de máis dun. No suposto de adaptación ou ampliación de edificios, o suxeito pasivo virá obrigado a solicitar acometida e a abonar a cota tributaria de 16,96 euros por cada unha das vivendas ou locais de nova construción.2. A cota tributaria a esixir por prestación dos servicios de redes de sumidoiros fíxase conforme á seguinte tarifa: Artigo 6.- Exencións e bonificacións.- Non se concederá exención ni bonificación algunha na exacción da presente Taxa. Artigo 7.- Devengo.- 1. Devéngase a taxa e nace a obriga de contribuír cando se inicie a actividade municipal que constitúe o seu feito impoñíbel, entendéndose iniciada a mesma: a) Na datas de presentación da oportuna solicitude da licencia de acometida, se o suxeito pasivo a formulase expresamente. b) Desde que teña lugar a efectiva acometida á rede de sumidoiros municipal. O devengo por esta modalidade da Taxa se producirá con independencia de que obtivera ou non a licencia de acometida e sen prexuízo da iniciación do expediente administrativo que poda instruírse para a súa autorización.2. Os servicios de evacuación de excretas, augas pluviais, negras e residuais, e da súa depuración, no seu caso, teñen carácter obrigatorio para tódalas fincas do Municipio que teñan fachada a rúas, prazas ou vías públicas en que exista rede de sumidoiros, sempre que a distancia entre a rede e a finca non exceda de cen metros, e se devengará a taxa aínda cando os interesados non procedan a efectua-la acometida á rede.3. Establecido o referido servicio, as cotas devengaránse o primeiro de xaneiro de cada ano, e o período impositivo comprenderá o ano natural, agás nos casos de inicio ou cese no uso do servicio, nos que o período impositivo se axustará a dita circunstancia, prorrateándose a cota correspondente por trimestres naturais. Artigo 8.- Declaración, liquidación e ingreso.- 1. Os suxeitos pasivos substitutos do contribuínte formularán as declaracións de alta e baixa no censo de suxeitos pasivos da Taxa, no prazo que media entre a data en que se produza a variación na titularidade da finca e o último día do mes natural seguinte. Estas últimas declaracións surtirán efecto a partir da primeira liquidación que se practique unha vez rematado o prazo de presentación de ditas declaracións de alta e baixa. A inclusión inicial no Censo farase de oficio unha vez concedida a licencia de acometida á rede.2. As cotas esixibles por esta Taxa liquidaranse e recadaranse anualmente mediante recibo, puidendo esixirse simultaneamente ao recibo de subministro de auga.3. No suposto de licencia de acometida, o contribuínte formulará a oportuna solicitude e os servicios tributarios deste Concello, unha vez concedida aquela, practicarán a liquidación que proceda, que será notificada para ingreso directo na forma e prazos que sinala o Regulamento Xeral de Recadación. Artigo 9.- Infraccións e sancións.- En todo o relativo á calificación de infraccións tributarias, así como das sancións que ás mesmas correspondan en cada caso, estarase ó disposto no Título IV da Lei Xeral Tributaria. Disposición final. A presente modificación da Ordenanza fiscal, entrará en vigor o a partir da súa publicación no Boletín Oficial da Provincia e será de aplicación a partir do día 01 de xaneiro de 2021, permanecendo vixente ata a súa modificación ou derrogación expresa.” “ORDENANZA FISCAL Nº1, REGULADORA DO IMPOSTO SOBRE BENS INMOBLES Artigo 1.- Fundamento legal. Segundo o establecido no artigo 15.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello acorda o exercicio das facultades que lle confire a dita lei no relativo a fixación dos elementos necesarios para a determinación de cotas tributarias do imposto sobre bens inmobles, previsto no artigo 59.1 a) da referida lei. Artigo 2.- Elementos da relación tributaria fixados pola lei A natureza do tributo, a configuración do feito impoñible, a determinación dos suxeitos pasivos e da base de tributación, a aplicación dos beneficios tributarios, a concreción do período impositivo e nacemento da obriga de contribuír ó devengo, así como o réxime de administración e xestión, regúlase consonte o establecido na Subsección 2.ª, da Sección 3.ª, do Capítulo II do Título II da citada Lei reguladora das facendas locais. Artigo 3.- Tipos de gravame De acordo co establecido no artigo 72 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, establécense os seguintes tipos de gravame: En bens inmobles de natureza urbana, o 0,6 por cento. En bens inmobles de natureza rústica, o 0,65 por cento. En bens inmobles de características especiais, tipos de gravame diferenciados (art.72.2): - Grupos de bens destinados á produción de enerxía eléctrica e gas e ó refino de petróleo e as centrais nucleares, o 1,3 por cento. Artigo 4.- Exencións por criterios de eficacia e economía De conformidade co previsto no artigo 62.4 do Real Decreto Lexislativo 2/2004, de 5 de marzo, decláranse exentos deste imposto en razón de criterios de eficiencia e economía na xestión recadatoria do tributo, os inmobles cunha cota líquida que non supere as seguintes contías: - Bens inmobles urbanos: 1 euro. - Bens inmobles rústicos: 1 euro. Artigo 5.- Declaración e ingreso As alteracións relativas a bens inmobles susceptibles de inscripción catastral que teñan transcendencia para os efectos deste imposto determinarán a obriga dos suxeitos pasivos de formaliza-las declaracións correspondentes no Catastro inmobiliario de acordo coas normas reguladoras Artigo 6.- Bonificacións potestativas En virtude do artigo 74.4 do RDL 2/2004, do 5 de marzo, aplicarase unha bonificación do 50% na cota íntegra do imposto, para os bens de natureza urbana, a favor daqueles suxeitos pasivos que ostenten a condición de titulares de familia numerosa, previa solicitude do interesado e previa acreditación por parte do mesmo desa condición, sempre e cando os bens inmobles sobre os que se pretenda aplicar a bonificación non teñan un valor catastral superior ós 100.000 euros. Os suxeitos pasivos que pretendan obter a bonificación regulada neste apartado, deberán presentar unha solicitude antes do 31 de decembro do ano anterior ao período impositivo en que se pretenda que surta efectos. Coa mesma deberá achegarse o orixinal ou copia cotexada de título de familia numerosa expedido polo órgano competente. A bonificación concedida só surtirá efectos para o período impositivo no que se insta a súa concesión, debendo solicitarse a prórroga nos seguintes períodos impositivos, achegando de novo a documentación que acredite que se seguen cumprindo os requisitos para a súa obtención. Disposición Final A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e será de aplicación a partir do día 1 de xaneiro de 2021, continuando en vigor ata que se acorde a súa modificación ou derrogación expresa.” En Camariñas, 22 de decembro de 2020 A Alcaldesa. Joan Albert Taitai Martin Chico.